
SADARBĪBAS LĪGUMA NOSLĒGŠANA AR JELGAVAS NOVADA PAŠVALDĪBU PAR BĀRIŅTIESU FUNKCIJU IZPILDES NODROŠINĀŠANU

Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
Lai nodrošinātu nepārtrauktu un normatīvajiem aktiem atbilstošu bāriņtiesas funkciju izpildi, ir nepieciešams noteikt sadarbības kārtību starp Jelgavas valstspilsētas pašvaldību un Jelgavas novada pašvaldību gadījumos, kad Jelgavas valstspilsētas pašvaldības iestādei “Jelgavas valstspilsētas bāriņtiesa” nav iespējams nodrošināt pietiekamu personu skaitu lemt spējīga bāriņtiesas sastāva nodrošināšanai.
Saskaņā ar Bāriņtiesu likuma 53. panta pirmo prim daļu, Pašvaldību likuma 4. panta pirmās daļas 11. punktu, 10. panta pirmās daļas 19. punktu,

JELGAVAS VALSTSPILSĒTAS PAŠVALDĪBAS DOME NOLEMJ:
1. Noslēgt sadarbības līgumu ar Jelgavas novada pašvaldību par sadarbību bāriņtiesu funkciju izpildes nodrošināšanā.
2. Apstiprināt sadarbības līguma projektu (pielikumā).
3. Pilnvarot Jelgavas valstspilsētas pašvaldības domes priekšsēdētāju parakstīt sadarbības līgumu.
4. Lēmuma izpildi nodrošināt Jelgavas valstspilsētas pašvaldības iestādes “Centrālā pārvalde” Administratīvā departamenta vadītājam.

